Diari Oficial de la Generalitat Valenciana


Sumari del DOGV 9860, del 30-05-2024 (2024/4885)

Edicte pel qual es publica l'Informe ambiental i territorial estratègic (IATE) de la modificació puntual del Pla parcial Sant Jaume.
------------------------------------------------------------------------------------------------------------------------------------

### Dades del document

Número de DOGV
:   9860

Data del DOGV
:   30-05-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/4885


Data del document
:   10-05-2024

Organisme emissor
:   Ajuntament de Benissa

Tipus de document
:   Edicte

Descriptors 

:   * administració local
    * pla d'urbanisme

Edicte pel qual es publica l'Informe ambiental i territorial estratègic (IATE) de la modificació puntual del Pla parcial Sant Jaume. [2024/4885]  
De conformitat amb l'article 53.7 del text refós de la Llei d'ordenació del territori, urbanisme i paisatge (TRLOTUP), aprovat per Decret legislatiu 1/2021 del Consell, es publica en el Diari Oficial de la Generalitat Valenciana, el següent informe ambiental i territorial estratègic:  
  
  
«Expedient: 7606/2024.  
Assumpte: IATE de la modificació puntual del Pla parcial Sant Jaume en el límit entre la zona d'habitatges agrupats i la zona d'instal·lacions singulars.  
Procediment: simplificat.  
Informe ambiental i territorial estratègic (IATE)  
L'òrgan ambiental de l'Ajuntament de Benissa, en sessió celebrada el 5 d'abril de 2024, adopta per unanimitat el següent acord:  
Proposta d'Informe ambiental i territorial estratègic (IATE) de la modificació puntual del Pla parcial Sant Jaume en el límit entre la zona d'habitatges agrupats i la zona d'instal·lacions singulars (Gestiona núm. 7606/2024).  
La mercantil Golf Sant Jaume Resort, SL, ha presentat esborrany de modificació puntual del Pla parcial Sant Jaume, així com el document inicial per a la seua avaluació ambiental i territorial estratègica.  
Sobre aquest tema consta en l'expedient informe tècnic emés per l'arquitecte municipal de data 4 d'abril de 2024.  
L'objecte de la modificació és la correcció de la posició del límit entre la zona d'ordenació d'habitatges agrupats i la zona d'ordenació d'instal·lacions singulars, perquè aquest límit s'adapte a l'estructura de la propietat que s'arreplega en la cartografia del vigent cadastre immobiliari de Benissa. D'aquest mode, es reduïx la superfície destinada a ús residencial múltiple en 570m² i s'augmenta la destinada a ús terciari en aquesta quantia; l'ordenació detallada d'eixa zona manté idèntica qualitat dotacional; es reduïx lleugerament l'edificabilitat màxima del Sector; i també es reduïx el nombre màxim d'habitatges en aquest. La possible aprovació de la proposta no suposa la realització d'obres d'urbanització i l'adaptació del planejament a l'estructura de propietat actual.  
  
En aquest informe es constata que la modificació proposada no presenta afeccions sobre el medi ambient, ja que únicament afecta al sòl urbà del municipi, sense que ni tan sols afecte la gestió de sòl.  
  
La tramitació del present expedient no requerix la sol·licitud d'informe a administracions sectorials per considerar que, donat l'àmbit i naturalesa de la modificació proposada, l'única administració afectada és el propi Ajuntament de Benissa.  
L'òrgan competent per a realitzar l'avaluació ambiental i territorial estratègica de l'expedient que afecta únicament l'ordenació detallada en sòl urbà, segons l'atribució de competències en aquesta matèria atorgada als ajuntaments pel TRLOTUP en el seu article 49.2, serà l'òrgan ambiental municipal.  
Per tot això, l'òrgan ambiental municipal adopta el següent  
  
ACORD  
  
Primer  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del Pla parcial Sant Jaume, en el límit entre la zona d'habitatges agrupats i la zona d'instal·lacions singulars, per no tindre efectes significatius sobre el medi ambient, corresponent continuar la tramitació de la modificació puntual del Pla general conforme a la seua normativa sectorial.  
  
Segon  
Ordenar la publicació de la present resolució d'informe ambiental i territorial estratègic pel procediment simplificat en el Diari Oficial de la Generalitat Valenciana, deixant constància que l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el DOGV, no s'haguera procedit a l'aprovació del document avaluat en el termini màxim de quatre anys des de la seua publicació.»  
Aquest acord no és susceptible de cap recurs per considerar-se acte de tràmit, sense perjuí dels recursos que, si és el cas, procedisquen en via contenciós-administrativa enfront de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
  
Benissa, 26 d'abril de 2024.- L'alcalde: Arturo Poquet Ribes.